Tunneller under [adresse] i tilknytning til [adresse] 
BESLUTNING 
Udvalget kunne enstemmigt tiltræde indstillingen i overensstemmelse med Magistratens anbefaling.  
Merethe Olsen og Jack Skov var forhindrede i at deltage i udvalgets behandling af sagen.  
Sikring af mulighed for senere at etablere 2 nye tunneller mellem Universitetet og "Kommunehospitalet". 
 
RESUMÉ 
Aarhus Universitetet finder, at det vil være af stor betydning for campusdannelsen og den tekniske drift omkring 
de to universitetsafsnit, at den eksisterende stitunnel under [adresse] ved Carsten Bach suppleres 
med yderligere 2 forbindelser på strækningen. Anlægsudgiften anslås til i alt 75 – 100 mio. kr., heraf udgør 1. 
etape ca. 30 mio.kr.  
 
Det er aftalt, at stiforbindelserne betales af Universitetet, der imidlertid af formelle, principielle grunde ikke ser 
sig i stand til at afholde udgiften, før man er ejer af det fremtidige nye universitetsareal.  
 
Første etape af projektet skal udføres nu, da det nødvendigvis skal udføres før etablering af letbanens skinner.  
 
Kommunen agter derfor at stå i forskud med beløbet – mod en forrentning – indtil ejerforholdene om 
kommunehospitalet er afklaret.  
 
Kommunen bærer i denne konstruktion en minimal risiko for, at Universitetet aldrig overtager 
[adresse] 
INDSTILLING 
Det indstilles til Byrådet  
 
At 1) Borgmesterens Afdeling og Teknik og Miljø bemyndiges til at indgå aftale med Universitet om at stå i 
forskud med udgifterne til at forberede tunneller under [adresse] og letbanen. 
 
At 2) forskudsbeløbet, der anslås til 30 mio. kr. forrentes og forfalder til betaling, når Universitetet erhverver 
"Kommunehospitalet", idet Kommunen bærer risikoen for at salget gennemføres.  
 
At 3) Byrådet tiltræder de bevillingsmæssige konsekvenser, som fremgår af afsnittet om konsekvenser for 
ressourcer.  
 
At 4) Kommunen anmoder Anlægsselskabet Aarhus Letbane I/S om at medtage de forberedende 
tunnelarbejder i de forberedende letbanearbejder 
Sagens forløb 
03-03-2014 Magistraten 
 
Fremsendes til [adresse] med bemærkning, at Magistraten i mødet den 3. marts 2014 anbefaler, at byrådet 
tiltræder Borgmesterens Afdelings og Magistratsafdelingen for Teknik og Miljøs indstilling af 27. februar 2014. 
 
 
Rådmand Louise Lund tog forbehold. 
 
05-03-2014 [adresse] 
 
Fremsendes til Teknisk Udvalg til behandling i henhold til beslutning i byrådets møde den 5. marts 2014 
 
10-03-2014 Teknisk Udvalg 
 
Udvalget kunne enstemmigt tiltræde indstillingen i overensstemmelse med Magistratens anbefaling.  
 
Merethe Olsen og Jack Skov var forhindrede i at deltage i udvalgets behandling af sagen. 
 
